OzLabs/hebrew-wiki-articles huggingface dataset:
אסטריקס מגלה את אמריקה

אסטריקס מגלה את אמריקה (בצרפתית: La Grande traversée) הוא הספר העשרים ושניים בסדרת ספרי הקומיקס הצרפתית "אסטריקס". את ספר הקומיקס כתב רנה גוסיני ואייר אלבר אודרזו. הספר פורסם לראשונה בגרסה הצרפתית בשנת 1975, ותורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".

בשנת 1994 הופץ לראשונה סרט ההנפשה "אסטריקס כובש את אמריקה" שמבוסס על הספר.

== עלילה ==
למוכר הדגים בסדראלפביתיקס אזלו כל הדגים הטריים, וכהן-העץ של הכפר אשפיקס טוען שבלי דגים טריים הוא לא יכול להכין את שיקוי הפלא שלו, ולכן אסטריקס ואובליקס יוצאים לדוג דגים. במהלך הדיג פורצת סופה אשר גורמת להם לאבד את הרשת וללכת לאיבוד. הם מגיעים לאי, שהוא למעשה צפון אמריקה, המאוכלס בתרנגולי הודו (אותם הם מכנים "גלו גלו" בגלל הקול שהם משמיעים), דובים ואינדיאנים. אסטריקס ואובליקס לא יודעים לאן הגיעו, והם חושבים שהאינדיאנים הם חיילי לגיון רומאים במסווה (לאחר מכן הועלו אפשרויות שהם כרתים, שכירי חרב, תארקיים, יוונים, איברים ונומידים).

האינדיאנים שובים את אסטריקס ומתכננים להקריבו כקורבן, אך אובליקס מחלץ אותו באמצעות תחבולת ציידים וכמה מכות לאינדיאנים.
אסטריקס ואובליקס זוכים בחיבת האינדיאנים, אך לאחר שהצ'יף שלהם רוצה לחתן את אובליקס עם בתו, הם מחליטים לברוח. הם עולים על גבעה ואסטריקס מסמן לספינה עוברת באמצעות לפיד. על הספינה יש אנשי צוות ויקינגים שהצליחו לשוט עד אמריקה. הוויקינגים חושבים שאסטריקס ואובליקס הם תושבים ילידים של אמריקה, והם לוקחים אותם בחזרה למולדת כהוכחה לכך שיש יבשת ממערב לאירופה.

כאשר הספינה מגיעה למולדת הוויקינגים, המנהיג משתכנע לסיפור על אמריקה ומאמין שאובליקס ואסטריקס הם תושבים ילידים. הוויקינגים מתכננים חגיגה, ומתכננים להקריב במהלך החגיגה את אסטריקס ואובליקס. עם זאת, לפני ההקרבה, שבוי גאלי הדובר נורדית מערער את אמונו של המנהיג בסיפור, באומרו שאובליקס ואסטריקס הם גאלים ולא ילידים - כך שהספנים בכלל לא שטו ליבשת חדשה אלא פשוט שטו לגאליה. קטטה המונית פורצת בין הוויקינגים, ובמהלך המהומה שלושת הגאלים נמלטים בסירה. מנהיג הוויקינגים סולח ליורדי הים הוויקינגים מאחר שנהנה בתגרה.
מתברר שהאסיר הגאלי הוא דייג, והוא מסייע לאסטריקס ואובליקס לבצע ולהשלים את משימתם המקורית: לדוג דגים.

== ההומור בספר ==

הספר מלא ברמיזות וקריצות לארצות הברית והתרבות האמריקאית. למשל:
* כאשר אובליקס ואסטריקס מגיעים לאמריקה הם צדים ומבשלים תרנגולי הודו, ומבחינים שהם טעימים במיוחד כשהם ממולאים. זהו רמז לחג ההודיה הנחוג באמריקה ובו נהוג לאכול תרנגול הודו ממולא.
* הספר מכיל שתי רמיזות למחזה המלט של שייקספיר. הראשונה היא כאשר מנהיג השבט הוויקינגי אומר ש"יש משהו רקוב בממלכה",<ref>רמז לשורה "יש משהו רקוב בארץ דנמרק" במחזה המלט, מפי דמותו של מרצלוס (קצין), מערכה ראשונה, תמונה רביעית.</ref> והשנייה היא כאשר אחד מיורדי הים הוויקינגים אומר בעצב, לאחר שנכשל במסעו, "להיות או לא להיות, זו השאלה".<ref>רמז לשורה "To be or not to be– that is the questio" מתוך המחזה המלט.</ref>
* אסטריקס מאותת לספינה הוויקינגית באמצעות הנפת לפיד, בתנוחה המזכירה את פסל החירות.

סצנה מפורסמת המתרחשת פעמיים בספר היא שאסטריקס ואובליקס מנסים להסביר על ידי פנטומימה שהם גאלים, בפעם הראשונה לאינדיאנים ובפעם השנייה לוויקינגים.

מאפיין יוצא דופן בספר זה הוא שהרומאים נעדרים ממנו כמעט כליל.<ref>הם מופיעים רק בשתי תיבות בעמ' 4, כמשקיפים מהצד.</ref>

== הערות שוליים ==

קטגוריה:ספרי אסטריקס
מגדל אינתיסאר

מגדל אינתיסאר (בערבית: برج انتصار; בתעתיק מדויק: ברג' אנתצאר) הוא גורד שחקים אשר נמצא תחת בנייה בעיר דובאי שבאיחוד האמירויות הערביות. בניית המגדל החלה בשנת 2016 והיא עתידה להסתיים בשנת 2020. במגדל ישכון מלון בעל 112 חדרים ו-444 דירות מגורים. גובה המגדל המתוכנן הוא 520 מטרים (1,760 רגל) והוא עתיד לכלול כ-111 קומות.

==קישורים חיצוניים==
* 

== הערות שוליים ==

אינתיסאר, מגדל
אינתיסאר, מגדל
מגדל ח'אלד אל-עטאר 2

מגדל ח'אלד אל-עטאר 2 (בערבית: برج خالد العطار 2) הוא גורד שחקים הממוקם על דרך E11 שבדובאי, איחוד האמירויות הערביות. המגדל מתנשא לגובה של 294 מטרים (965 רגל) וכולל כ-66 קומות (קיימת עוד קומה תת-קרקעית אחת נוספת). בניית המגדל החלה בשנת 2004 והושלמה כעבור 7 שנים, בשנת 2011. כיום, המגדל נמצא בבעלות של מלון מילניום פלאזה ביחד עם מגדל משרדים נוסף בעל 24 קומות. המלון במגדל כולל כ-413 חדרי מלון. מגדל חאליד אל עטאר 2 הוא המגדל ה-34 בגובהו באיחוד האמירויות הערביות, המגדל ה-43 בגובהו במזרח התיכון וה-232 בגובהו בעולם.

==קישורים חיצוניים==

== הערות שוליים ==

ח'אלד אל-עטאר 2
מצודת דיארבקיר

מצודת דיארבקיר (טורקית: Diyarbakır Kalesi) היא מבצר היסטורי בנפת דיארבקיר בטורקיה. בשנת 2015 נכנס לרשימת אתרי המורשת העולמית של אונסק"ו.

== המבנה ==
מתחם המצודה כולל מבצרים פנימיים וחיצוניים. השערים המרכזיים הם "שער ההר" (Dağ Kapı), "שער עורפה" (Urfa Kapı), "שער מרדין" (Mardin Kapı) ו"השער החדש" (Yeni Kapı). 

החומות הן שרידי העיר הרומית העתיקה, אמידה , והן הוצבו במקומן הנוכחי באמצע המאה ה-4 על ידי הקיסר קונסטנטיוס השני. חומות המצודה הן חומות ההגנה הרחבות והארוכות ביותר בעולם, למעט חומת סין. 

בשנת 2000, האתר נוסף לרשימה הטנטטיבית של אונסק"ו, ובשנת 2015 הוכרז כאתר מורשת עולמית, יחד עם גני הבסל (Hevsel Bahçeleri).

==קישורים חיצוניים==

* [https://web.archive.org/web/20151222120716/http://www.diyarbakir.bel.tr/en/diyarbakir/touristicplaces/castle.html טירת דיארבקיר]

==הערות שוליים==

קטגוריה:טורקיה: אתרי מורשת עולמית
קטגוריה:טורקיה: מבצרים
קטגוריה:מבנים שניזוקו ברעידת האדמה בטורקיה-סוריה ב-2023
יחסי הממלכה המאוחדת – קפריסין

יחסי הממלכה המאוחדת – קפריסין הם היחסים בין הממלכה המאוחדת של בריטניה הגדולה וצפון אירלנד לבין רפובליקת קפריסין. קפריסין קיבלה עצמאות מהממלכה המאוחדת ב-1961, לאחר 83 שנים של שליטה בריטית. היחסים בין שתי המדינות הם יחסים חמים, למרות שטחי הבסיס הריבוניים של בריטניה, אקרוטירי ודקליה. שתי המדינות חברות בחבר העמים הבריטי.

לממלכה המאוחדת נציבות עליונה בניקוסיה ולקפריסין נציבות עליונה בלונדון.

==היסטוריה==
קפריסין קיבלה עצמאות מהממלכה המאוחדת ב-1961, לאחר 83 שנים של שליטה בריטית. ב-19 בפברואר 1959 נחתם בלונדון הסכם שהתקבל על ידי טורקיה, יוון, בריטניה ושתי הקהילות האתניות באי, ואשר לפיו תסתיים השליטה הבריטית בקפריסין והאי יזכה בעצמאות. ההסכם קבע כי האי לא יאוחד עם יוון ולא יחולק לשתי מדינות אתניות נפרדות, ובסעיף 3 קבע כי טורקיה, יוון ובריטניה ישמשו ערבות לשלום האי ולביטחונו, וכי ידונו יחדיו ביישומו התקין של ההסכם. ב-4 השנים הראשונות לעצמאות קפריסין, הממשלה הבריטית תמכה ברפובליקת קפריסין כספית, בסכום שהצטבר לכ-12 מיליון אירו, החל מ-4 מיליון אירו שקיבלה קפריסין בשנת 1961, ועד ל-1.5 מיליון אירו שקיבלה קפריסין בשנת 1965. לאחר הסכסוך הבין עדתי של 1963{{---}}64 העברת הכספים הופסקה בטענה שאין שוב הבטחה ששתי הקהילות בקפריסין ירוויחו באופן שווה מהכסף.

==היחסים כיום==
שתי המדינות חברות באיחוד האירופי ובחבר העמים. כרגע, ישנם 400,000 יוונים קפריסאים ו-300,000 טורקים קפריסאים המתגוררים בבריטניה. יש לפחות 50,000 בריטים החיים בקפריסין, רובם מתגוררים במחוז פאפוס. היחסים הנוכחיים בין קפריסין ובריטניה הם יחסים חמים עם רמות גבוהות של שיתוף פעולה בנושאים שונים כמו אנרגיה, דיפלומטיה וחינוך. ב-16 בינואר 2014 נשיא קפריסין ניקוס אנסטסיאדיס וראש הממשלה הבריטי דייוויד קמרון אישרו שוב את הקשר החזק של חברות ושותפות בין קפריסין ובריטניה, במהלך פגישה ברחוב דאונינג 10.

===אקרוטירי ודקליה===
שטחי הבסיס הריבוניים של בריטניה, אקרוטירי ודקליה ממשיכים לחלק את קפריסין. מספר כפרים קפריסאים נשארו מובלעים בשטחים, ובמהלך השנים האחרונות יש מספר רב של מעצרים של מפגינים אנטי-בריטים. פעילים אלו טוענים כי בריטניה לא צריכה להמשיך להחזיק בשטח של מדינה אחרת שחברה באיחוד האירופי.

בינואר 2014, הסכם שנחתם על ידי שר החוץ הקפריסאי יואניס קסולידס ושר החוץ ויליאם הייג, בנוכחות הנשיא ניקוס אנסטסיאדיס, נוצר להסרת ההגבלות על פיתוח נכסים בתוך שטחי הבסיס הריבוניים של בריטניה. זכותם של הבעלים לפתח את אדמותיהם משפיעה על כ-15 יחידות מנהליות מקומיות המהוות כ-78% מהשטח הכולל של הבסיסים. ההסכם הסיר את כל ההגבלות על כשירות ופיתוח של נכסים בתוך שטחי הבסיס הבריטים, כך שכל התקנות המיושמות ברפובליקת קפריסין יהיו תקפות גם בשטחי הבסיסים, גם לגבי רכישה ופיתוח של נכסים על ידי אירופה או מדינה שלישית לאומית .

==שגרירים==
החל מיולי 2016, הנציב העליון הבריטי בקפריסין הוא מתיו קיד. הנציב העליון הקפריסאי הנוכחי בבריטניה הוא אוריפידס אווריויאדס.

==קישורים חיצוניים==

* 

==ביאורים==

==הערות שוליים==

*
אינס ריברו

מריה אינס ריברו (בספרדית: María Inés Rivero; נולדה ב-7 ביוני 1975)<ref></ref> היא דוגמנית ארגנטינאית.

==ביוגרפיה==
ריברו נולדה בקורדובה שבארגנטינה. כבר כשהייתה ילדה קטנה שלחה אותה אמהּ ללמוד בבית ספר לדוגמנות. בגיל 14 החלה להשתתף בתצוגות אופנה מקומיות ובגיל 16 התגלתה על ידי סוכן דוגמניות. שנה לאחר מכן, בגיל 17, זכתה בתחרות "מראה השנה של עלית ארגנטינה" וייצגה את מדינתה בתחרות העולמית ב-1993, את אותה תחרות הנחתה בשנת 1996 שנערכת מדי שנה על ידי סוכנות הדוגמנות עלית.

== קריירה ==
הפריצה הגדולה של ריברו הגיעה כאשר חתמה עם ויקטוריה'ס סיקרט כדי להפוך לאחד המלאכות הבולטות שלהם בשנת 1998. חוזה בחברה מסייע לדוגמניות להשיג תהילה בתעשייה העולמית. ריברו הצטרפה למסע הפרסום של ויקטוריה'ס סיקרט בסוף שנות ה-90. היא עבדה לצד דוגמניות כמו היידי קלום, אדריאנה לימה, אלסנדרה אמברוזיו, טיירה בנקס, קרולינה קורקובה, דניאלה פשטובה, סטפני סימור וקארן מולדר. היא הייתה מה שנחשב לגל המלאכיות הראשון עבור החברה. במסגרתה כדוגמנית של החברה, הופיעה על שערי המגזינים "ווג" ו"קוסמופוליטן".

עבודתה עם ויקטוריה'ס סיקרט גרמה לריברו לאמץ תדמית התואמת למדיניות החברה וגם שמרה על כושר ועל מראה סקסי ובוטח ודגמנה הלבשה תחתונה של המותג.

בשנת 2013 אחרי כמעט שני עשורים של הליכה בתצוגות אופנה ופוזות לצלמים, החליטה ריברו להתנסות בצד השני של ענף הדוגמנות והצטרפה לפאנל השופטים של תוכנית המציאות Model" Latina South Beach", שם עשר דוגמניות לטיניות מתמודדות על זכייה ב-25 אלף דולר, תפקיד כדוברת ערוץ NuvoTV, וחוזה עם סוכנות הדוגמנות הבינלאומית Q Management. התוכנית עלתה לראשונה ב-28 במאי 2012.

יחד עם הדוגמנות והטלוויזיה עבדה ריברו גם בתעשיית המוזיקה. היא הקליטה אלבום שכותרתו "Hasta Siempre". הסינגל הבולט של האלבום הוא "צ'ה גווארה", העוסק במהפכן צ'ה גווארה, יליד ארגנטינה. היא השתתפה כשחקנית בסרטים "השטן לובשת פראדה" ו"בנים ובנות" לצד ג'ייסון ביגס.

== חיים אישיים ==
ריברו הייתה נשואה לצלם המפורסם ג'רל אל דה בסוויל ממנו התגרשה בשנת 1996.

לאחר מכן נישאה לתעשיין הקובני חורחה מורה. בשנת 2001 נולד בנם הראשון. כיום המשפחה מתגוררת במיאמי ביץ', פלורידה.

ריברו מספרת בראיונות<ref></ref> מה לדעתה דרוש לקיום מערכת יחסים בריאה, בהתבסס על נישואיה הארוכים. לדבריה, היא ומורה מכבדים זה את המרחב של זה ומשוחחים על בעיותיהם.

==קישורים חיצוניים==

==הערות שוליים==

קטגוריה:דוגמניות ארגנטינאיות
קטגוריה:משתתפות בתחרות מראה השנה של עלית 1993
קטגוריה:מלאכיות ויקטוריה'ס סיקרט
קטגוריה:ארגנטינאיות שנולדו ב-1975
קטגוריה:ארגנטינאים שנולדו ב-1975
שפתוניים

שִׂפְתוֹנִיִּים (שם מדעי: Labridae לעיתים מכונים שפתניים) היא משפחה של דגים מסדרת הדקראים, החיים בימים רדודים שונים ורבים מבני המשפחה צבעוניים והם קרוביהם של בני משפחת התוכינונים (Scaridae).

אלו דגים החיים בעיקר בשוניות אלמוגים ואורכם לעיתים רחוקות עולה על 20 ס"מ אך הגדול שבהם, המין תפאר ענק (Cheilinus undulatus), מגיע עד לאורך 2.5 מ' ולמשקל 190 ק"ג.

הם קרויים כך עקב שפתיהם הגדולות והמשורבבות מחוץ לפיהם. לחלקם ישנו גם "חדק" גדול איתו הם מרחרחים את הסביבה. סנפיריהם גדולים וראשם גדול וחזק, אך זנבותיהם קטנים והם איטיים יחסית.

המינים הקטנים מתחבאים רוב זמנם בין האלמוגים או משוטטים ביניהם בחיפוש אחר מזון. כולם טורפים הניזונים בעיקר מחסרי חוליות ימיים שונים או משרידי ארוחות של דגים אחרים. כמה מבני המשפחה הם דגי נקאי בעלי "תחנות ניקוי" קבועות.

==מיני שפתוניים בישראל==
Lachnolaimus maximus
Pseudolabrus sieboldi
Gomphosus varius

במפרץ אילת מצויים המינים הבאים:

בים התיכון מצויים המינים הבאים:

==סוגים==

== גלריה ==
<gallery mode="packed">
קובץ:Halichoeres scapularis mâle.jpg|Halichoeres scapularis
קובץ:Pseudocoris bleekeri 1.jpg|Pseudocoris bleekeri
קובץ:BenihireIB.jpg|Cirrhilabrus rubrimarginatus
קובץ:Thalassoma hardwicke Maldives.JPG|Thalassoma hardwicke
קובץ:Sheephead photo.jpg|שפתן ראשתני קליפורני
</gallery>

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
נפתלי צבי יהודה ריף

הרב נפתלי צבי יהודה ריף בצעירותו{{תמונה להחלפה}}
הרב נפתלי צבי יהודה ריף (באנגלית: Naftali Riff; ט' בחשוון ה'תרנ"ה, 8 בנובמבר 1894 – ב' בחשוון ה'תשל"ז, 26 באוקטובר 1976) היה רב בלארוסי, אמריקאי אורתודוקסי, רבה של טלחאן, בלארוס; אב"ד קמדן שבניו ג'רזי, סגן יושב ראש אגודת הרבנים ומנשיאי ארגון עזרת תורה וועד ההצלה.

==ביוגרפיה==
קברו בהר הזיתים
נולד בבוברויסק לרב ישראל ריף, רבה של זאגר חדש שבליטא ולמירל בתו של הרב רפאל שפירא ראש ישיבת וולוז'ין. נמנה עם תלמידי ישיבת וולוז'ין וקיבל תורה מסבו. בשנת תרע"ג, 1913, הוסמך לרבנות. בשנת תרע"ה, 1915, נישא לבתיה (בסי) בת הרב אליעזר ישעיה אוליבצקי, רבה של טלחאן ומילא את מקומו ברבנות. 

ב-1916 הגיע לארצות הברית, בתחילה לסיאטל, וכעבור שנתיים, בשנת תרע"ח, 1918, הוזמן לכהן כרבה של קהילת "בני ישראל" בקמדן שבניו ג'רזי, שנוסדה ב-1886. ב-1923 התקבלה בקשתו לאזרחות אמריקאית, אז הגיעה לארצות הברית גם אשתו. הוא הנהיג את הקהילה האורתודוקסית בקמדן והיה חבר הנשיאות של אגודת הרבנים בניו ג'רזי במשך חמישים שנה, מאז בואו לעיר ועד לשנות ה-60 המאוחרות.

במקביל לעבודתו הרבנית בקהילתו בקמדן, היה הרב ריף פעיל ציבורי גם במישור הארצי. במשך שנים רבות עמד לצד הרב יוסף אליהו הנקין והרב דוד ליפשיץ בראש ארגון ״עזרת תורה״ שתמך בבני ישיבות בארצות הברית ובישראל. כן השתתף בניהול ועד ההצלה וכיהן כסגן יושב ראש אגודת הרבנים דארצות הברית וקנדה.
 
לאחר פרישתו לגמלאות בסוף שנות ה-60, עלה לישראל. הוא התיישב בבני ברק שבה נפטרה אשתו. בשנת תשל"ו, 1976, חזר הרב ריף לניו יורק בשל מחלה ונפטר בה. ארונו הוטס לקבורה בארץ ישראל והוא נטמן בבית הקברות היהודי בהר הזיתים.

==משפחתו==
בתו היחידה רחל נישאה לרב מנחם מנדל גטינגר, רב קהילת ישראל הצעיר במנהטן (נפטר ה'תשע"ה, 2015), שהקים בשנת תשמ"ד, 1984, על שמו את "ישיבת רבי נפתלי ריף" בסאות בנד ובאינדיאנפוליס, אינדיאנה. בראש הישיבה עומד כיום בנם הרב רפאל משה גטינגר. בן נוסף הוא הרב ישראל גטינגר.

הרב ריף היה נכדו של רבי רפאל שפירא מוולוז'ין. דודיו היו הרב חיים סולובייצ'יק מבריסק, הרב יעקב שפירא ראש הישיבה האחרון בוולוז'ין, הרב אריה שפירא אב"ד ביאליסטוק והרב ישראל איסר שפירא רב בלאפיטש וראש ישיבת שערי תורה ביפו.

אחיו, הרב יצחק זונדל ריף, מילא את מקום אביהם ברבנות העיר זאגר ונספה בשואה.

==לקריאה נוספת==
* זאב אריה רבינר, הרבי נפתלי צבי יהודה ריף, בתוך צדקה וחסד: ח"ב - אנשי צדקה וחסד, תל אביב תשל"א. עמ' קל-קלא

==קישורים חיצוניים==
* 
* [http://www.dvrbs.com/people/CamdenPeople-RabbiRiff.htm ביוגרפיה של הרב ריף] ומסמכים רבים אודותיו 
*[http://jpress.org.il/Olive/APA/NLI_heb/SharedView.Article.aspx?href=HZH%2F1963%2F05%2F22&id=Ar00332&sk=9DBB908D מסיבה לכבוד הרב צ"י ריף במרכז העולמי], הצופה, 22 במאי 1963, עמ' 3

==הערות שוליים==

קטגוריה:נפטרים ב-1976
קטגוריה:משפחת חיים מוולוז'ין
קטגוריה:משפחת אריה לייב שפירא
קטגוריה:משפחת ברלין
קטגוריה:בוגרי ישיבת וולוז'ין
קטגוריה:ניו ג'רזי: רבנים
קטגוריה:בני ברק: רבנים
קטגוריה:רבנים ליטאים
קטגוריה:רבנים בלארוסים
קטגוריה:רבנים אורתודוקסים
קטגוריה:יהודים שהיגרו מרוסיה לארצות הברית
קטגוריה:אישים שעל שמם ישיבות בארצות הברית
קטגוריה:עולים בשנות ה-1960
קטגוריה:יהודים הקבורים בהר הזיתים: חלקת הנביאים
עונת 1978/1979 בגביע אירופה לאלופות בכדורסל

עונת 1978/1979 בגביע אירופה לאלופות בכדורסל הייתה העונה ה-22 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-2 בנובמבר 1978 ותחרות הסתיימה ב-5 באפריל 1979. בתחרות השתתפו 22 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-5 באפריל בגרנובל התקיים משחק הגמר.

התחרות הסתיימה בניצחון של בוסנה, בפעם הראשונה בתולדות המועדון. במשחק זה ז'רקו ואראיץ' עשה 45 נקודות, שיא זה לא נשבר עד היום. לאמרסון וארזה זו הייתה ההופעה העשירית ברציפות במשחק הגמר.

==מהלך התחרות==
בשלבים המוקדמים נקבעו 6 עולות לבית הגמר.
=== בית הגמר===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || מוביל ג'ירג'י וארזה
| 10 || 17 || 7 || 3 || 819 || 763 || 56
|- style="background: #ccffcc;"
| 2. || בוסנה
| 10 || 17 || 7 || 3 || 894 || 895 || 1-
|- style="background: #ffcccc;"
| 3. || מכבי תל אביב
| 10 || 16 || 6 || 4 || 839 || 779 || 60
|- style="background: #ffcccc;"
| 4. || ריאל מדריד
| 10 || 16 || 6 || 4 || 976 || 910 || 66
|- style="background: #ffcccc;"
| 5. || חובטוד פריקסנט
| 10 || 13 || 3 || 7 || 860 || 892 || 32-
|- style="background: #ffcccc;"
| 6. || אולימפיאקוס
| 10 || 11 || 1 || 9 || 747 || 896 || 149-
|}

===משחק הגמר===

==ישראל בתחרות==
מכבי תל אביב זכתה במקום הראשון בבית המוקדם ג' והעפילה לבית הגמר. את בית הגמר היא סיימה במקום שלישי.

==קישורים חיצוניים==
* [http://www.fibaeurope.com/season_1979.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_79.htm תיאור מפורט של משחקי הגמר]
* 

קטגוריה:תחרויות כדורסל ב-1979
קטגוריה:תחרויות כדורסל ב-1978
קטגוריה:עונות בגביע אירופה לאלופות בכדורסל
יחסי הממלכה המאוחדת – סנט קיטס ונוויס

הנציבות הגבוהה של סנט וינסנט והגרנדינים ושל סנט קיטס ונוויס בלונדון, בירת הממלכה המאוחדת
יחסי הממלכה המאוחדת–סנט קיטס ונוויס הם היחסים הדיפלומטיים הרשמיים שבין פדרציית סנט כריסטופר ונוויס לבין הממלכה המאוחדת של בריטניה הגדולה וצפון אירלנד.

== היסטוריה ==
במהלך המאה ה-17 נאבקו הממלכה המאוחדת וצרפת על שליטה בסנט קיטס ונוויס. הצרפתים הובסו והאיים הועברו לשליטת הבריטים. האיים היו אז בפדרציה עם אנגווילה, מעמדם היה של שטח כבוש עד שנת 1967, ורק אז הפכו לאוטונומיה של הממלכה המאוחדת. האנגווילים מרדו ללא הצלחה בשנת 1967. 16 שנים לאחר מכן, קיבלה סנט קיטס ונוויס עצמאות מהממלכה המאוחדת כאשר אנגווילה היא רק אוטונומיה עד עצם היום הזה.

== נציגויות דיפלומטיות ==
* סנט קיטס ונוויס מיוצגת בממלכה המאוחדת בדרג השגרירות באמצעות נציבות גבוהה אותה חולקת עם סנט וינסנט והגרנדינים ונמצאת בלונדון, בירת המדינה.
* הממלכה המאוחדת אינה מיוצגת בסנט קיטס ונוויס בדרג השגרירות, אלא באמצעות שגרירותה בברידג'טאון שבברבדוס שהואמנה על סנט קיטס ונוויס. הממלכה המאוחדת מיוצגת בסנט קיטס ונוויס בדרג הקונסולרי באמצעות קונסוליה רשמית שהיא מחזיקה בבאסטר, בירת המדינה.

== קישורים חיצוניים ==

* [https://www.gov.uk/world/organisations/british-high-commission-barbados אתר הנציבות הגבוהה של הממלכה המאוחדת בברבדוס]

== הערות שוליים ==
יהושע קלעוואן

הרב יהושע קלעוואן (מימין), לצדו נראה הרב [[גדליה סילברסטון]]
הרב יהושע קלעוואן (קרי: קְלֶבַן; א' באלול ה'תרמ"ד, 22 באוגוסט 1884 - ט"ז באב ה'תשי"ג, 28 ביולי 1953) היה רב ליטאי-אמריקאי, רבן של כמה עיירות בליטא רב ונשיא התאחדות הרבנים ואב"ד וושינגטון די. סי..

==ביוגרפיה==
נולד לרב בנימין קלעוואן בינישוק, בצעירותו למד אצל הרב אהרן וולקין מפינסק בישיבת גרוזד, ובגיל 17 נסע ללמוד בישיבת כנסת בית יצחק בסלובודקה שבה למד בתחילה אצל רבי חיים רבינוביץ, ועם הגעת רבי ברוך בר ליבוביץ לישיבה היה לתלמידו המובהק, הוא התפרסם בישיבות ליטא בכינויו "שייע יאנישוקר". הוא נסמך לרבנות בידי רבו ר' ברוך בר ובידי רבי משה דנישבסקי מיד לאחר נישואיו בשנת ה'תרס"ז לפייגא דבורה בת ר' אברהם שמואל שופר מזזמיר. לאחר נישואיו למד בכולל האברכים של ישיבת וולוז'ין ונסמך לרבנות גם בידי רבי רפאל שפירא.

בשנת ה'תרס"ט (1909) התמנה למשרת רבנות ראשונה בעיירה זסקוויץ שליד וילנה, בשל מלחמת העולם הראשונה נמלט עם משפחתו לרוסיה. לאחר המלחמה התמנה לכהן כרבה של קהילת גילוואן שליד וילקומיר, לאחר הרב זלמן פינחס קפלן.

בשנת 1924 היגר לארצות הברית עם משפחתו, והתמנה כרב בברלינגטון שבוורמונט. משנת 1935 ועד לפטירתו ב-1953 כיהן כרב אב"ד וושינגטון די. סי.. הוא הרבה להתכתב בדברי תורה עם רבנים ברחבי ארצות הברית וחלק מחידושיו נדפסו בכתבי עת תורניים שונים.

ספר חידושיו על התלמוד ועל משנה תורה לרמב"ם עם אוסף מתשובותיו בהלכה, נדפס לאחר פטירתו בשם "דברי יהושע".

לאחר פטירתו התמנה תחתיו בנו הרב הלל קלעוואן כרב ונשיא התאחדות הרבנים בוושינגטון הבירה הוא החזיק בכהונתו במשך שישים שנה עד לפטירתו. בנו הרב ישראל קלעוואן כיהן במשך עשרים וחמש שנה כיושב ראש הסתדרות הרבנים דאמריקה.

==קישורים חיצוניים==
* 
;כתביו
* 
* 

==הערות שוליים==

קטגוריה:בוגרי ישיבת כנסת בית יצחק-קמניץ
קטגוריה:רבנים ליטאים
קטגוריה:רבנים אמריקאים
קטגוריה:פרשני התלמוד
עונת 1979/1980 בגביע אירופה לאלופות בכדורסל

עונת 1979/1980 בגביע אירופה לאלופות בכדורסל הייתה העונה ה-23 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-10 באוקטובר 1979 ותחרות הסתיימה ב-27 במרץ 1980. בתחרות השתתפו 22 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-27 במרץ בברלין המערבית התקיים משחק הגמר.

התחרות הסתיימה בניצחון של ריאל מדריד, בפעם השביעית בתולדות המועדון. 
==מהלך התחרות==
בשלבים המוקדמים נקבעו 6 עולות לבית הגמר.
=== בית הגמר===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || מכבי תל אביב
| 10 || 17 || 7 || 3 || 878 || 814 || 64
|- style="background: #ccffcc;"
| 2. || ריאל מדריד
| 10 || 17 || 7 || 3 || 950 || 888 || 62
|- style="background: #ffcccc;"
| 3. || בוסנה
| 10 || 16 || 6 || 4 || 868 || 867 || 1
|- style="background: #ffcccc;"
| 4. || סינודינה בולניה
| 10 || 15 || 5 || 5 || 831 || 841 || 10-
|- style="background: #ffcccc;"
| 5. || נשואה אי.בי.בי.סי.
| 10 || 14 || 4 || 6 || 786 || 775 || 11
|- style="background: #ffcccc;"
| 6. || פרטיזן
| 10 || 11 || 1 || 9 || 810 || 938 || 128-
|}

===משחק הגמר===

==ישראל בתחרות==
מכבי תל אביב זכתה במקום הראשון בבית המוקדם ד' והעפילה לבית הגמר. את בית הגמר היא סיימה במקום הראשון. במשחק הגמר היא הפסידה לריאל מדריד.

==קישורים חיצוניים==
* [http://www.fibaeurope.com/season_1980.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_80.htm תיאור מפורט של משחקי הגמר]
* 

קטגוריה:תחרויות כדורסל ב-1979
קטגוריה:תחרויות כדורסל ב-1980
קטגוריה:עונות בגביע אירופה לאלופות בכדורסל
שריל לי

שריל לי (באנגלית: Sheryl Lee; נולדה ב-22 באפריל 1967) היא שחקנית קולנוע, טלוויזיה ותיאטרון אמריקאית.

==ביוגרפיה==
לי נולדה בבוואריה, גרמניה להורים אמריקאים וגדלה בקולורדו.

היא למדה תקופה באוניברסיטת קולורדו ולאחר מכן עברה להתגורר בסיאטל על מנת לעבוד שם כשחקנית תיאטרון. 

== קריירה ==
יוצר הסדרה טווין פיקס, דייוויד לינץ', הציע לה להיבחן לסדרתו לאחר שהבחין בה במחזה ששיחקה, בטווין פיקס היא גילמה תפקיד כפול של לורה פלמר ושל מדי פרגוסון שהעניקו לה את מירב פרסומה. 

ב-1992 שיחקה במחזה בברודוויי לצד אל פצ'ינו. ושיחקה בסרט "ג'רזי גירל". 

ב-1998 שיחקה בסרט "ערפדים" לצד ג'יימס וודס. 

היא הייתה הבחירה המקורית לתפקיד מרי אליס יאנג בסדרה עקרות בית נואשות אך לבסוף הוחלפה בשחקנית ברנדה סטרונג. 

בשנת 2002 שיחקה בסרט העצמאי "ילדים ביום הולדתם" אשר מבוסס על סיפור קצר מאת טרומן קפוטה.   

ב-2005 היא החלה להופיע במספר פרקים של הסדרה "מגרש ביתי". 

בשנת 2010 שיחקה בדרמה "קר עד העצם" בכיכובה של ג'ניפר לורנס. בשנת 2014 שיחקה במותחן הפסיכולוגי "ציפור לבנה בסופת שלג" בכיכובה של שיילין וודלי, ובסרט הדרמה "ג'קי וראיין" .

== חייה האישיים ==
לי ניהלה בעבר מערכת יחסים עם השחקן דייוויד דוכובני והייתה נשואה לבנו של הזמר ניל דיימונד.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:צמחוניות אמריקאיות
קטגוריה:מהגרות מגרמניה לארצות הברית
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
כריס מירס

כריסטופר ג'יימס מירס (באנגלית: Christopher James Mears; נולד ב-7 בפברואר 1993) הוא קופץ למים בריטי, האלוף האולימפי (ריו דה ז'ניירו 2016) ואלוף אירופה (לונדון 2016) בקפיצה סינכרונית מ-3 מטרים, יחד עם שותפו בקפיצה למים ג'ק לו.

==ביוגרפיה==
מירס נולד ברדינג, והיה הילד השני במשפחה בת שלושה ילדים. אמו נפטרה מסרטן השד בילדותו, ואביו נישא מחדש. הוא החל להתאמן בקפיצה למים בעיר הולדתו, וזכה להצלחה בתחרויות נוער בבריטניה. בשנת 2008 השתתף באליפות אירופה לנוער, וזכה במדליות כסף בקפיצות ממטר אחד ומ-3 מטרים, ובמדליית ארד בקפיצות מ-10 מטרים. באליפות העולם לנוער שנערכה באותה שנה סיים במקום השביעי בקפיצה מ-3 מטרים.

בראשית 2009 לקה מירס במונונוקלאוזיס זיהומי. מחלתו לא אופיינה בתסמינים הרגילים, ולכן לא אובחן. השילוב בין הנפיחות באיבריו הפנימיים כתוצאה מהמחלה לבין המאמץ הגופני הכרוך בפעילותו הספורטיבית גרם לכך שבמהלך אימון בסידני נקרע לו הטחול. בעקבות הפציעה איבד כ-2.5 ליטרים של דם, במשך מספר ימים היה מחובר למכונת הנשמה, והרופאים העריכו את סיכוייו לשרוד ב-5%. בסופו של דבר הצליח להחלים, ונשאר באוסטרליה עד שיהיה כשיר לטוס חזרה לביתו. במהלך תקופת ההחלמה לקה בהתקף שבעקבותיו נשאר בתרדמת למשך שלושה ימים. 

על אף אזהרות הרופאים, שב מירס להתאמן בקפיצה למים. בשנת 2010 זכה להישגים נאים יחד עם בן זוגו לקפיצות הסינכרוניות מ-3 מטר, ניקולס רובינסון-בייקר. השניים זכו באליפות בריטני, סיימו במקום הרביעי במשחקי חבר העמים הבריטי שנערכו בדלהי וסיימו במקום החמישי באליפות אירופה שנערכה בבודפשט. באליפות העולם שנערכה ב-2011 בשאנגחאי סיימו בשניים במקום השביעי.

באליפות אירופה שנערכה באיינדהובן בשנת 2012 סיימו מירס ורובינסון-בייקר במקום החמישי, ובתחרות היחידים סיים מירס במקום השמיני. השניים גם ייצגו את בריטניה באולימפיאדת לונדון, וסיימו במקום החמישי. בתחרות היחידים סיים מירס במקום התשיעי. אביו של מירס, פול, היה אחד מנושאי הלפיד האולימפי בעת שזה עבר ברחבי בריטניה לפני תחילת המשחקים, כאות הערכה על התקופה בה שהה לצד מיטת בנו. 

באליפות העולם שנערכה בברצלונה ב-2013 הסתפק מירס במקום ה-31 בלבד. בקפיצות הסינכרוניות סיימו מירס ורובינסון-בייקר במקום השמיני. הייתה זו הפעם האחרונה בה התחרו השניים כצמד. בראשית 2014 החל מירס להתחרות יחד עם בן זוגו הנוכחי, ג'ק לו. כדי שיוכלו להתאמן יחד, עבר מירס ללידס. באותה שנה זכו השניים במדליית הזהב במשחקי חבר העמים הבריטי שנערכו בגלאזגו. במשחקים אלה התחרה מירס גם בקפיצה ממטר אחד, וסיים במקום החמישי. באליפות אירופה שנערכה בברלין סיים הצמד במקום החמישי.

אליפות העולם שנערכה בקאזאן ב-2015 סימנה את הפיכתם של מירס ולו לאחד הצמדים הבולטים בזירה העולמית, עם זכייתם במדליית הארד. באליפות אירופה שנערכה בלונדון בשנת 2016 זכו השניים במדליית הזהב, ובהמשך השנה רשמו את הישג השיא שלהם, כשזכו גם במדליית הזהב האולימפית, באולימפיאדת ריו דה ז'ניירו.

==חייו האישיים==
במהלך תקופת החלמתו מהפציעה, טיפח מירס את חיבתו למוזיקה אלקטרונית ומוזיקת האוס, והחל ליצור מוזיקה משלו. בשנת 2013 ערך מופע חימום ללהקות לבירינת' ופנדולום.

==קישורים חיצוניים==

* 

קטגוריה:קופצים למים בריטים
קטגוריה:אלופים אולימפיים מבריטניה
קטגוריה:אלופים אולימפיים: קפיצה למים
קטגוריה:קופצים למים באולימפיאדת לונדון (2012)
קטגוריה:קופצים למים באולימפיאדת ריו דה ז'ניירו (2016)
קטגוריה:בריטים שנולדו ב-1993
יה (חולצה)

גאורגה טטרסקו ובו איכרה רומניה לבושה ביה]]
(אִ)יֶה (ברומנית: ie המילה המיודעת ia, ברבים ii) היא חולצה נשית המהווה את המרכיב העיקרי בלבוש הנשי העממי הרומני.

חולצת יה מיוצרת מאריג דק של כותנה או פשתן או משי, ועליה רקמה באזור הצוואר, בית החזה והשרוולים. נושאי הרקמה הם מודלים הנדסיים, פרפרים ופנינים. הרקמה שונה, בהתאם למסורות באזורים שונים של רומניה. המודלים של הרקמה וצבע הבד השתנו גם לפי גיל הלובשות ומעמדן החברתי. לחלק מהדוגמאות נועד גם התפקיד לשמור על הלובשות מפני הרוחות הרעות.

בעת לימודיו של אנרי מאטיס אצל גוסטב מורו התיידד מאטיס עם צייר רומני, תאודור פאלאדי, שגם הוא למד אצל מורו, והשניים שמרו על ידידותם, התראו והתכתבו. בסוף שנות השלושים של המאה העשרים צייר מאטיס רקדנית לובשת חולצה רומנית ובציור נוסף קישט שמלה בקישוטים דומים. פאלאדי ראה את התלהבות ידידו מהחולצה הרומנית, ועל כן הביא לו במתנה מספר חולצות כאלה. בעקבות זאת צייר מאטיס, ב-1940, את ציור השמן הנודע La Blouse Roumaine, השוכן כעת במוזיאון הלאומי לאמנות מודרנית של צרפת במרכז ז'ורז' פומפידו. ציור זה פרסם בעולם את חולצת יה הרומנית.

מאריה מאדינבורו, מלכת רומניה אהבה את הלבוש הרומני העממי באופן כללי ואת היה בפרט, והרבתה ללבוש חולצות אלה. גם מעצבי האופנה ז'אן-פול גוטייה ואיב סן-לורן אהבו חולצות רומניות אלה והקדישו להן קולקציות מיוחדות.

בתאריך 24 ביוני נחוג היום הבינלאומי של היה. מועד זה תואם גם לחגיגות ה"סנזיינה", יצורים אגדיים במיתולוגיה הרומנית, שעל פי המסורת נהגו ללבוש יה,.

== קישורים חיצוניים ==
* [http://www.constantinroman.com/blouseroumaine/ La Blouse Roumaine] מאמר על הציור של אנרי מאטיס "החולצה הרומנית" ותצלום של הציור.
* [http://www.jurnaluleuropean.info/#!Ia-romaneasca-a-cucerit-lumea/c1r92/55ce45450cf2a8512f7d3bdf Ia romaneasca a cucerit lumea] 

==הערות שוליים==

קטגוריה:חולצות
קטגוריה:לבוש מסורתי
קטגוריה:רומניה: תרבות
לוקוס אמונוס

לוקוס אמונוס (לטינית: locus amœnus, מילולית: "מקום נעים") היא טכניקה ספרותית שבה מתואר מקום אוטופי, מרוחק מהמציאות, כמעט גן עדן שמיימי. כך, למשל, יכול הטקסט לתאר בפרוטרוט את נופו של הגן, החל מהמים, הדשא והעצים המצויים בו; את תחושת השלווה, הביטחון, הרעננות, השלמות ולעיתים אף את התמימות שקיימים בו. אך ככל גן, לוקוס אמונוס על פי רוב אינו מתאר רק גן עדן שמיימי אלא מרמז על מאורע מסוכן או כאוב שעומד ליצור תפנית עלילתית ביצירה.

==דוגמאות מהספרות==
===גן עדן בבראשית===
לפני הגירוש מגן עדן מתואר הגן:

===מותו של הקטור===
לפני מותו של הקטור באיליאדה, מפסיק הכותב את תיאורי המרדף של אכילס אחר הקטור ומתאר את המקום אליו השנים מגיעים: 

קטגוריה:טכניקות ספרותיות
קטגוריה:מקומות בדיוניים
עונת 1980/1981 בגביע אירופה לאלופות בכדורסל

עונת 1980/1981 בגביע אירופה לאלופות בכדורסל הייתה העונה ה-24 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-9 באוקטובר 1980 והתחרות הסתיימה ב-26 במרץ 1981. בתחרות השתתפו 24 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-26 במרץ בשטרסבורג התקיים משחק הגמר.

התחרות הסתיימה בניצחון של מכבי תל אביב, בפעם השנייה בתולדות המועדון.

==מהלך התחרות==
בשלבים המוקדמים נקבעו 6 עולות לבית הגמר.
=== בית הגמר===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || סינודינה בולניה
| 10 || 17 || 7 || 3 || 864 || 837 || 27
|- style="background: #ccffcc;"
| 2. || מכבי תל אביב
| 10 || 16 || 6 || 4 || 903 || 880 || 23
|- style="background: #ffcccc;"
| 3. || נשואה אי.בי.בי.סי.
| 10 || 15 || 5 || 5 || 902 || 901 || 1
|- style="background: #ffcccc;"
| 4. || בוסנה
| 10 || 14 || 4 || 6 || 926 || 946 || 20-
|- style="background: #ffcccc;"
| 5. || ריאל מדריד
| 10 || 14 || 4 || 6 || 912 || 895 || 17
|- style="background: #ffcccc;"
| 6. || צסק"א מוסקבה
| 10 || 14 || 4 || 6 || 813 || 861 || 48-
|}

===משחק הגמר===

==ישראל בתחרות==
מכבי תל אביב זכתה במקום הראשון בבית המוקדם ב' והעפילה לבית הגמר. את בית הגמר היא סיימה במקום השני. במשחק הגמר היא ניצחה את סינודינה בולוניה.

==קישורים חיצוניים==
* [http://www.fibaeurope.com/season_1981.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_81.htm תיאור מפורט של משחקי הגמר]
* 

קטגוריה:תחרויות כדורסל ב-1981
קטגוריה:תחרויות כדורסל ב-1980
קטגוריה:עונות בגביע אירופה לאלופות בכדורסל
תוכינונים

תוכינון ב[[ים סוף]]
תֻּכִּינוּנִיִּים (שם מדעי: Scaridae) היא משפחה של דגים מסדרת הדקראים, החיים בימים רדודים שונים ורבים מבני המשפחה צבעוניים. הם קרוביהם של משפחת השפתוניים ובעבר נחשבו לתת-משפחה שלהם. 

דגים אלה צבעוניים ובעלי לסת קשה וחרוטית המזכירה מקור תוכי ומכאן שמם. הם בעלי סנפירים גדולים ומקושטים וראשים גדולים והם חיים בינות לאלמוגים. בשנתם הם מפרישים חומר הגורם לריחם להשתנות וכך לא ייטרפו בשינה.

הם ניזונים מיצורי ים קטנים אחרים, כולל מקיפודי ים ומאלמוגים. 

התוכינון מתגורר בשונית וניזון מאצות שגדלות על השלד הסידני של האלמוגים, שהם בעלי-חיים המפרישים שלד חיצוני קשיח העשוי מסידן פחמתי. התוכינון מבלה את רוב זמנו בכרסום האצות מהאלמוגים. 

לתוכינון פה קשיח דמוי מקור שעוזר לו לנגוס באלמוגים כדי לאכול את האצות, ושכשהוא עושה זאת הוא שובר גם חתיכות אלמוגים. מקור התוכינון עשוי מ-15 שורות של שיניים, בסך הכל מעל 1000 שיניים, שהן כנראה מבין החזקות בעולם החי, והן גדלות כל הזמן. במורד הלוע יש לתוכינון סט שיניים נוסף שמסייע לגרוס את האלמוגים. האצות מעוכלות בקיבתו של התוכינון אך חלקיקי שלד האלמוגים הגרוסים עוברים את מערכת העיכול ויוצאים מהצד השני של הדג, גרוסים לגרגירי חול קטנים ולבנבנים. 

תוכינון בוגר גורס ומפריש כ-100 ק"ג של חול בשנה. להערכת החוקרים כ-85% מהחול באי וואקורו במלדיבים מקורו בהפרשות של תוכינונים.

לתוכינון יש תפקיד אקולוגי חשוב מאחר שהאצות שגדלות על האלמוגים, גדלות בקצב הרבה יותר מהיר מהאלמוגים עצמם ועלולות להרוג בסופו של דבר את האלמוגים עליהם הן גדלות. לכן, לאכילת האצות ולשמירה עליהן במינון נמוך יש חשיבות גדולה מאוד לבריאות השונית. היוצא מהכלל הוא המין תוכינון ענק, הגדול בבני המשפחה, אשר עם פיו העצום יכול לבקע את האלמוגים עצמם וכמויות גדולות שלו מזיקות לשונית.

== תוכינונים בישראל ==
*תוכינון דו-גוני (Cetoscarus bicolor)
*תוכינון משובץ (Scarus collana)
*תוכינון אדום-סנפיר (Scarus frenatus)
*תוכינון חלוד (Scarus ferrugineus)
*תוכינון האוכפים (Scarus ghobban)
*תוכינון שחום (Scarus niger)
*תוכינון תוכי (Scarus psittacus)
*תוכינון ירוק-קווים (Chlorurus sordidus)
*תוכינון גבנוני (Scarus gibbus)
*תוכינון כחול-שפה (Scarus fuscopurpureus)
*תוכינון לבן-שן (Chlorurus genazonatus)
*תוכינון חריד (Hipposcarus harid)
*תוכידג חום (Leptoscarus vaigiensis)
*תוכידג כרתי (Sparisoma cretense)
 
==מיון==
*משפחה תוכינונים (Scaridae)
**תת-משפחה Scarinae
***סוג ומין יחיד תוכינון ענק (Bolbometopon muricatum)
***סוג Cetoscarus - בו 2 מינים
***סוג Chlorurus - בו 18 מינים
***סוג Hipposcarus - בו 2 מינים
***סוג Scarus - בו 53 מינים
**תת-משפחה Sparisomatinae
***סוג Calotomus - בו 5 מינים
***סוג ומין יחיד Cryptotomus roseus
***סוג ומין יחיד תֻּכִּידָג חוּם (Leptoscarus vaigiensis)
***סוג Nicholsina - בו 2 מינים
***סוג Sparisoma - בו 15 מינים

== גלריה ==
<gallery>
קובץ:Parrotfish turquoisse.jpg|תוכינון מיקרורינוס
קובץ:Flickr - JennyHuang - Bumphead Parrotfish-2.jpg|להקת תוכינון ענק
קובץ:Scarus prasiognathos female.JPG
קובץ:Scarus rubroviolaceus male Maldives.JPG
קובץ:Hipposcarus harid1.jpg
</gallery>

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קרלוס קוויאר

קרלוס חאבייר קוויאר חימנס (בספרדית: Carlos Javier Cuéllar Jiménez; נולד ב-23 באוגוסט 1981) הוא כדורגלן עבר ספרדי אשר שיחק בעמדת הבלם.

==קריירה==
קוויאר נולד במדריד ושיחק במחלקות נוער שונות בקבוצות מקומיות. קוויאר החל את הקריירה בבוגרים בקלהורה לאחר שהושאל ממנה מנומנסיה. ב-23 בספטמבר 2000 ערך את הופעתו הבכורה בבוגרים בהפסד 1–2 לחרס. ב-12 במאי 2001 הבקיע את שערו הראשון בקריירה בניצחון 0–4 על ראסינג דה פרול. בשתי העונות הבאות חזר לנומנסיה והיה לשחקן הרכב בקבוצה.

ב-29 באוגוסט 2003 חתם לשלוש שנים באוססונה מהלה ליגה. ב-19 באוקטובר ערך את הופעתו הבכורה בקבוצה בניצחון 1–2 על ריאל מורסיה. ב-2 בפברואר 2005 הבקיע את שערו הראשון בקבוצה בניצחון 1–3 על סביליה בגביע הספרדי בהמשך טורניר הגביע העפיל עם הקבוצה לגמר, וסיים במקום הרביעי בליגה.

ב-5 ביולי 2007 חתם בגלאזגו ריינג'רס הסקוטית. ב-31 ביולי ערך את הופעתו הבכורה בריינג'רס בניצחון 0–2 על זטה. ב-1 בספטמבר הבקיע את שערו הראשון בקבוצה בניצחון 0–4 על גרנטה.

ב-12 באוגוסט 2008 חתם באסטון וילה מהפרמייר ליג. ב-18 בספטמבר ערך את הופעתו הבכורה בקבוצה בניצחון 1–2 על ליטקס לובץ' בגביע אופ"א. ב-21 בספטמבר ערך את הופעתו הבכורה בפרמייר ליג בניצחון 1–2 על וסט ברומיץ' אלביון. ב-7 בנובמבר 2009 הבקיע את שערו הראשון בקבוצה בניצחון 1–5 על בולטון וונדררס.

ב-2 ביולי 2012 חתם לשנתיים בסנדרלנד ושב לשתף פעולה עם המאמן האירי מרטין אוניל, תחתיו שיחק בוילה. ב-18 באוגוסט ערך את הופעתו הבכורה בקבוצה בתיקו 0-0 נגד ארסנל. ב-18 בנובמבר הבקיע את שערו הראשון בסנדרלנד בניצחון 1–3 על פולהאם.

ב-20 באוגוסט 2014 חתם קוויאר בנוריץ' סיטי מהצ'מפיונשיפ. ב-26 באוגוסט ערך את הופעתו הבכורה בקבוצה בניצחון 1–3 על קרוולי טאון בגביע הליגה. ב-8 בנובמבר ערך את הופעתו הבכורה בצ'מפיונשיפ בהפסד 1–2 לנוטינגהאם פורסט.

ב-10 באוגוסט 2015 חתם לעונה באלמריה מהליגה הספרדית השנייה. ב-23 באוגוסט ערך את הופעתו הבכורה בקבוצה בניצחון 2–3 על לגאנס.

ב-12 באוגוסט 2016 חתם במכבי פתח תקווה.

ב-22 במאי 2017 חתם בעירוני קריית שמונה.

ב-15 במאי 2018 חתם בבית"ר ירושלים, אך ב-16 באוגוסט שוחרר מהקבוצה.

ב-7 בספטמבר 2018 חתם לעונה אחת בבני יהודה תל אביב, ובסוף העונה זכה איתה בגביע המדינה. ב-27 במאי 2019 שוחרר מהקבוצה.

ב-17 באוקטובר 2019, בגיל 38, הודיע קוויאר על פרישה ממשחק פעיל.

==חיים אישיים==
בשנת 2015, החל לאמץ אורח חיים טבעוני.

==תארים==
;בני יהודה תל אביב
*גביע המדינה: 2018/2019

==קישורים חיצוניים==

* 

==הערות שוליים==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני נומנסיה
קטגוריה:כדורגלני אוססונה
קטגוריה:כדורגלני גלאזגו ריינג'רס
קטגוריה:כדורגלני אסטון וילה
קטגוריה:כדורגלני סנדרלנד
קטגוריה:כדורגלני נוריץ' סיטי
קטגוריה:כדורגלני אלמריה
קטגוריה:כדורגלני מכבי פתח תקווה
קטגוריה:כדורגלני עירוני קריית שמונה
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:ספורטאים טבעונים
קטגוריה:ספרדים שנולדו ב-1981
צבי לאס

קברו בהר הזיתים
הרב צבי הירש לאס (כ"ח בכסלו ה'תר"י, 13 בדצמבר 1849 - כ"ב בניסן תרע"א, 20 באפריל 1911) היה רב ליטאי שהיגר לארצות הברית והיה מראשוני הרבנים בניו יורק. בשנותיו האחרונות עלה לארץ ישראל והתגורר בירושלים.

==ביוגרפיה==
נולד לרב משה לאס בגירטגולה (גירקאלניס ), במחוז קובנה שבליטא. בצעירותו למד אצל דודו הרב מרדכי לאס (ר' מרדכי שוואלער) רבן של קויל ושאד בפלך קובנה. לאחר שנישא למד במשך שלוש שנים בכולל הפרושים באיישישוק ואחר כך התקבל לכולל האברכים שהחזיק הגביר הווילנאי הנודע יודל אופאטוב בווילנה ולמד בו. הוא נסמך לרבנות בידי רבי יצחק אלחנן ספקטור ורבי יהושע אייזיק שפירא ובידי המו"צים של וילנה, ר' בצלאל הכהן ור' יוסף סקוביץ.

בשנת 1871 (תרל"א) התמנה כרבה של יזנה (יעזנא) ברוסיה, משרה בה החזיק שלוש עשרה שנים עד שנת ה'תרמ"ד 1884. קהילת יעזנא הייתה קהילה עניה ולמודת סבל ומשכורתו הייתה זעומה. בשל הלחץ הכלכלי היגר לארצות הברית בשנת 1884 והחל לשמש כמו"צ בניו יורק. זמן מה לאחר הגיעו לניו יורק התמנה כאחד משלושת דייני בית הדין של הרב הראשי (היחיד) לניו יורק, הרב יעקב יוסף. לצדו בבית הדין כיהנו הרבנים שלמה נתן קוטלר ובנימין ביינוש זלקינד רבינר.

לצד כהונתו בבית הדין, היה ממונה על כשרות השחיטה בבית המטבחיים בניו יורק. משרה זו החזיקה אותו כלכלית במשך 12 שנות כהונתו בה, אך הוא נאלץ לעזוב אותה לפני שנת 1900. הוא המשיך לכהן כדיין ומורה הוראה בניו יורק גם אחר כך, אך מקור פרנסתו אבד.

ספרו "עטרת צבי" הכולל חלק מדרשותיו נדפס בשנת 1902 בניו יורק, ספרו "גרש ירחים" שהיה מוכן לדפוס, לא נדפס ככל הנראה.

בשנת ה'תרס"ח, 1908, עלה לארץ ישראל ככל הנראה, הוא הוזמן לדרוש בבית הכנסת החורבה בירושלים העתיקה, ובחורף ה'תרס"ט חתם יחד עם אחרים מרבני ירושלים על פסק דין (בפרשיית דפוס לעווי).

==קישורים חיצוניים==
* 
* 
;ספרו
* 

==הערות שוליים==

קטגוריה:רבנים ליטאים
קטגוריה:ניו יורק: רבנים
קטגוריה:אנשי העלייה השנייה
קטגוריה:ירושלים: רבנים
קטגוריה:מחברי ספרי דרוש
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1849
קטגוריה:ארץ-ישראלים שנפטרו ב-1911
עונת 1981/1982 בגביע אירופה לאלופות בכדורסל

עונת 1981/1982 בגביע אירופה לאלופות בכדורסל הייתה העונה ה-25 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-8 באוקטובר 1981 ותחרות הסתיימה ב-25 במרץ 1982. בתחרות השתתפו 24 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-25 במרץ בקלן התקיים משחק הגמר.

התחרות הסתיימה בניצחון של סקויב קאנטו, בפעם הראשונה בתולדות המועדון. 
==מהלך התחרות==
בשלבים המוקדמים נקבעו 6 עולות לבית הגמר.
=== בית הגמר===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה 
|- style="background: #ccffcc;"
| 1. || מכבי תל אביב
| 10 || 19 || 9 || 1 || 953 || 907
|- style="background: #ccffcc;"
| 2. || סקויב קאנטו
| 10 || 17 || 7 || 3 || 939 || 816
|- style="background: #ffcccc;"
| 3. || פרטיזן
| 10 || 16 || 6 || 4 || 954 || 910
|- style="background: #ffcccc;"
| 4. || ברצלונה
| 10 || 15 || 5 || 5 || 968 || 931
|- style="background: #ffcccc;"
| 5. || נשואה אי.בי.בי.סי.
| 10 || 12 || 2 || 8 || 854 || 957
|- style="background: #ffcccc;"
| 6. || פנאתינייקוס
| 10 || 11 || 1 || 9 || 831 || 978
|}

===משחק הגמר===

==ישראל בתחרות==
מכבי תל אביב זכתה במקום הראשון בבית המוקדם א' והעפילה לבית הגמר. את בית הגמר היא סיימה במקום הראשון. במשחק הגמר היא הפסידה לסקויב קאנטו.

==קישורים חיצוניים==
* [http://www.fibaeurope.com/season_1982.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_82.htm תיאור מפורט של משחקי הגמר]
* 

קטגוריה:תחרויות כדורסל ב-1981
קטגוריה:תחרויות כדורסל ב-1982
קטגוריה:עונות בגביע אירופה לאלופות בכדורסל
בן-אל תבורי

בן אל תבורי (נולד ב-22 בדצמבר 1990) הוא זמר ישראלי, היה חבר בצמד המוזיקלי סטטיק ובן-אל תבורי.

==ביוגרפיה==
בן-אל תבורי הוא בנם של הזמר שימי תבורי ואביבה תבורי (לבית אזולאי). בילדותו התגורר, עם אחותו בת-אל, אצל דודתם רינת אזולאי בראשון לציון. בשנת 2002 הופיע במופע "פסטיגל מהסרטים" בתור ילד פסטיגל. את צעדיו הראשונים כזמר עשה ב-2005 כאשר הופיע ביחד עם אביו, שימי. לתבורי עוד שישה אחים מצד אביו ועוד שתי אחיות מצד אמו. את שירותו בצה"ל עשה בחיל האוויר.

בשנת 2007, בגיל 16, ניגש למבחני המיון לעונה השביעית של תוכנית המציאות "כוכב נולד", יחד עם אחיו, דניאל, אך רק אחיו התקבל לתוכנית.

ב-2010 השתתף בתוכנית המציאות "התבורי'ס" בערוץ 24, ביחד עם אביו שימי ואחיו דניאל, אלירן ואריאל.

ב-17 במרץ 2011 הוציא את אלבום הבכורה שלו, "מוצא בך", האלבום מכיל גרסת כיסוי לשירו של אייל גולן, "יפיופה".

בשנת 2013 השתתף בעונה השנייה של תוכנית הדוקו-ריאליטי "גולסטאר" מבית HOT.

בשנת 2015 הצטרף לשיר "דוביגל" (לכאורה, אודות דובי גל) יחד עם רון נשר, ג'ורדי ולירז רוסו ("סטטיק"). השיר זכה להצלחה רבה.

סטטיק ובן-אל תבורי הפכו לצמד והוציאו שיר נוסף, "ברבי". השיר זכה להצלחה רבה, והיה לשיר הראשון של תבורי והשני של רוסו שנכנס לפלייליסט של גלגלצ. לאחר מספר חודשים הוציא הצמד את השיר "כביש החוף". שיר זה שיחזר את הצלחת השיר הקודם והגיע למקום התשיעי במצעד השבועי של מדיה פורסט.

ב-13 ביוני 2016 הוציאו השניים להיט נוסף שלהם, "סלסולים", שהיה לשיר הראשון של השניים שהגיע למקום הראשון במצעד השבועי של גלגלצ ובמצעד השבועי של מדיה פורסט. ב-24 בספטמבר 2016, הוציאו השניים להיט נוסף שלהם, "סתם".

בנובמבר 2016 הצטרף, לצד סטטיק, לצוות השיפוט בעונה הרביעית של "הכוכב הבא לאירוויזיון" לצד אסף אמדורסקי, קרן פלס והראל סקעת.

בחודש מרץ 2017 נבחר להיות אחד הפרזנטורים של רשת האופנה "קסטרו", ביחד עם שותפו המוזיקלי סטטיק. השניים נבחרו להיות מופע החימום של ג'סטין ביבר בהופעתו בפארק הירקון ב-3 במאי 2017.

ב-2023 השתתף בשירו של 6ix9ine, "Feefafo", מתוך אלבומו, Blackballed.

בינואר 2024 הוציא תבורי את הסינגל "אוטוטו", מתוך אלבום הסולו השני שלו. ב-3 במרץ 2024, תבורי הוציא שלושה סינגלים חדשים מאלבומו השני. הסינגלים נקראים "לא מפחיד אותי", "בדרך הביתה" ו"דוך לחלל".<ref></ref> ב-18 ביוני 2024 הוציא סינגל נוסף מתוך האלבום בשם "דאדי כאן" בו הוא מארח את אביו, שימי תבורי<ref></ref>. שבוע לאחר מכן, הוציא עוד סינגל בשם "גשם" עליו עבד עם פאר טסי וטליסמאן.<ref></ref>

=== חיים אישיים ===
תבורי היה בזוגיות עם אורטל עמר, ולהם בן שנולד ב-15 בנובמבר 2018. 

בנובמבר 2022 תבורי חשף שהוא מאובחן עם מאניה דיפרסיה מגיל 18. 

תבורי מתגורר בפארק צמרת בתל אביב. 

ביוני 2024 סיפר כי הוא מתקרב לדת והחל ללבוש ציצית מדי יום כהגנה.<ref></ref>

== דיסקוגרפיה ==

=== אלבומי אולפן ===
* 2011: מוצא בך
* 2024: בדרך הביתה

== קישורים חיצוניים ==

* 
* 
* 
* 
* 
* 
* 

==הערות שוליים==

קטגוריה:זמרים ישראלים
קטגוריה:זמרים השרים בעברית
קטגוריה:משתתפי גולסטאר
קטגוריה:משתתפי הפסטיגל
קטגוריה:זמרי פופ ישראלים
קטגוריה:זמרי מוזיקה מזרחית ישראלים
קטגוריה:זמרים ישראלים ממוצא תימני
קטגוריה:סטטיק ובן-אל תבורי
קטגוריה:שופטי הכוכב הבא
קטגוריה:מתמודדים עם מגבלה נפשית: ישראלים
קטגוריה:ישראלים שנולדו ב-1991
חמנית (סוג)

חמנית (שם מדעי: Helianthus) היא סוג צמח הנמנה עם משפחת המורכבים (Compositae). מוצא החמנית במערב אמריקה הצפונית. סוג זה כולל כ־50 מינים שחלקם בויתו על ידי האדם ובהם שני מינים אשר נפוצים במקומות רבים בעולם כגידול חקלאי - חמנית מצויה (שם מדעי: Helianthus annuus) וחמנית הפקעות (שם מדעי: Helianthus tuberosus) המכונה גם ארטישוק ירושלמי.

==תיאור==
לרוב מיני הסוג גבעול ארוך, בחלקם הוא ישר ומרכזי ובחלק הוא נוטה להסתעף לכמה ענפים קטנים שאינם מעוצים בדומה לגבעול המרכזי. עלי הכותרת לרוב צהובים אך וגודלם, צורתם וצבעם עשויים להשתנות מהותית ממין למין ואף בזנים התרבותיים באותו מין.

==היסטוריה==
מוצאו ממערב אמריקה הצפונית, אולם כבר בעת העתיקה בטרם גילוי אמריקה טופחו על ידי האינדיאנים לצד מיני הבר זני תרבות מטיפוסים שונים בעיקר כחומר גלם למוצרי מזון ומרפא אך לעיתים גם לנוי. כשהגיעו הספרדים לאמריקה הם הפיצו חלק מהמינים בעולם הישן וגם שם התפתחו מגמות חדשות לטיפוח המינים ובניהם בלטו המינים חמנית חד-שנתית (המכונה גם חמנית מצויה) אשר משמשת להפקת שמן וגרעינים המוגשים כמתאבן או מזון לבעלי חיים. והמין חמנית הפקעות שפקעותיו ניתנות לאכילה לאחר בישול.

==שימושים==
במקומות שונים בעולם מופקים ממיני הסוג השונים מוצרים שונים בהתאם לדרישות המקומיות ולעיתים אף כמה מוצרים מאותו מין כמו בחמנית המצויה בה רבים השימושים. למשל באירופה רוב התוצרת מהחמנית מופנית לתעשיית השמן למאכל וזהו אחד השמנים הנפוצים ביותר באירופה. שאר התוצרת משמשת להפקת ביו דיזל מהשמן. לעומת זאת, בישראל ובעוד כמה מדינות במזרח התיכון כדוגמת טורקיה ולבנון, רוב הצריכה של החמניה היא כמתאבן או כחטיף, הידוע בלשון הסלנג כפיצוחים - גרעיני חמנייה קלויים ומומלחים. במדינות אלו, השמן המבוקש הוא שמן קנולה או שמן זית. בעוד שבחמנית המצויה החלק הנאכל הוא הזרעים, בחמנית הפקעות החלק הנאכל הוא הפקעות כפי שניתן להבין משמה. הפקעות משמשות בעיקר למאכל אדם כירק שורש לבישול הידוע כ"ארטישוק ירושלמי" ונמכרות בשל כך בשווקים ובחנויות לממכר ירקות ברחבי העולם.

==קישורים חיצוניים==

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מורכבים
עונת 1982/1983 בגביע אירופה לאלופות בכדורסל

עונת 1982/1983 בגביע אירופה לאלופות בכדורסל הייתה העונה ה-26 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-7 באוקטובר 1982 ותחרות הסתיימה ב-24 במרץ 1983. בתחרות השתתפו 24 קבוצות. 
בתחילת התחרות התקיימו משחקים בשיטת הנוקאאוט בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-24 במרץ בגרנובל התקיים משחק הגמר.

התחרות הסתיימה בניצחון של סקויב קאנטו, בפעם השנייה ברציפות. 
==מהלך התחרות==
בשלבים המוקדמים נקבעו 6 עולות לבית הגמר.
=== בית הגמר===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה 
|- style="background: #ccffcc;"
| 1. || סקויב קאנטו
| 10 || 17 || 7 || 3 || 856 || 762
|- style="background: #ccffcc;"
| 2. || בילי מילאנו
| 10 || 17 || 7 || 3 || 796 || 766
|- style="background: #ffcccc;"
| 3. || ריאל מדריד
| 10 || 16 || 6 || 4 || 901 || 853
|- style="background: #ffcccc;"
| 4. || צסק"א מוסקבה
| 10 || 15 || 5 || 5 || 849 || 856
|- style="background: #ffcccc;"
| 5. || מכבי תל אביב
| 10 || 15 || 5 || 5 || 866 || 839
|- style="background: #ffcccc;"
| 6. || ציבונה זאגרב
| 10 || 10 || 0 || 10 || 792 || 984
|}

===משחק הגמר===

==ישראל בתחרות==
מכבי תל אביב בשלב הראשון של המוקדמות ניצחה את אובס"ק וינה 85:63 ו-89:52. בשלב השני של המוקדמות היא ניצחה את דונאר ההולנדית 76:69 ו-68-88. את בית הגמר היא סיימה במקום החמישי.

==קישורים חיצוניים==
* [http://www.fibaeurope.com/season_1982.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_83.htm תיאור מפורט של משחקי הגמר]
* 

קטגוריה:תחרויות כדורסל ב-1983
קטגוריה:תחרויות כדורסל ב-1982
קטגוריה:עונות בגביע אירופה לאלופות בכדורסל
יחידה לטיפול נמרץ ביילוד

יחידה לטיפול נמרץ בילוד, 2009
יחידה לטיפול נמרץ ביִּלּוֹד, או בקיצור: טיפול נמרץ יִלּוֹדים (בשמה המקובל פַּגִּיָּה; באנגלית מקובלים ראשי התיבות: NICU – Neonatal Intensive Care Unit, או ICN – Intensive Care Nursery) היא יחידה לטיפול נמרץ המתמחה בטיפול ביילודים חולים, או כאלה שנולדו בלידה מוקדמת, בדרך כלל עד השבוע ה-34.

היחידה הראשונה לטיפול נמרץ ביילוד תוכננה בידי לואיס גלוק ונפתחה בבית החולים ייל-ניו הייבן , שליד בית הספר לרפואה של אוניברסיטת ייל בניו הייבן, קונטיקט.

פגייה מנוהלת בדרך כלל בידי נאונאטולוג מומחה, ומאוישת בידי אחים ואחיות, רופאים ומתמחים, דיאטן קליני, רוקח, מטפלי נשימה ומומחים מדיסציפלינות רפואה שונות. ביחידות גדולות זמינים בדרך כלל מומחים בקשת רחבה יותר של תחומים. תינוקות רבים בפגיות שוהים באינקובטורים.

==ראו גם==
* פג

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טיפול נמרץ
קטגוריה:נאונאטולוגיה
קטגוריה:מחלקות בבית חולים
מקש Page Up ומקש Page Down

מקש Page Up ומקש Page Down (כתיב מקוצר : PgUp ו-PgDn בהתאמה) הם מקשים המצויים בדרך כלל על מקלדות מחשב.

השימוש הראשי במקשים אלו הוא לגלול מסמכים קדימה או אחורה, אם כי מרחק הגלילה במסמך עשוי להשתנות ביישומים השונים. במעבד התמלילים Word, לדוגמה, הם עשויים לדלג מדף לדף וגם מחלק אחד של דף לחלקו האחר. כאשר המסמך הוא בן דף אחד, למקשים אלו אין פונקציונליות נראית לעין. 

במערכות הפעלה המבוססות על שפה הנכתבת מימין לשמאל (כמו עברית), מקש עשוי לזוז למעלה או ימינה ומקש למטה או שמאלה, ובשפות משמאל לימין, להפך. 

כאשר נורית Num Lock כבויה, מקש 9 משמש כ-, ומקש 3 כ- לכל עניין ודבר. בצירוף עם המקשים המיוחדים, השימוש שלהם מורחב. למשל, הצירוף משמש לסימון כל הטקסט ממיקום הסמן הנוכחי עד למיקומו, לו היה מוקש לבדו. צירוף המקשים עם מקש בעת גלישה בדפדפן, יוצר מעבר בין הלשוניות הפתוחות בדפדפן בשני הכיוונים (ימינה או שמאלה, בהתאם).

קטגוריה:מקשים